b'\n_START_ARTICLE_\nSu-25\n_START_SECTION_\nSu-25\n_START_PARAGRAPH_\nL\xc4\x97ktuvo bazin\xc4\x97 versija buvo gaminama Gamykla 31, Tbilisyje, Gruzijos TSR. Tarp 1978\xc2\xa0m. ir 1989\xc2\xa0m. 582 vienvie\xc4\x8diai Su-25 buvo gaminami Gruzijoje, ne\xc4\xafskaitant l\xc4\x97ktuv\xc5\xb3, pagamint\xc5\xb3 pagal Su-25K eksporto program\xc4\x85. \xc5\xa0is orlaivio variantas Rusijos SU-25 oro paj\xc4\x97g\xc5\xb3, \xc5\xa1iuo metu did\xc5\xbeiausias pasaulyje pagrindas._NEWLINE_Per savo naudojimo istorij\xc4\x85 l\xc4\x97ktuvas patyr\xc4\x97 kelet\xc4\x85 avarij\xc5\xb3, \xc4\xafvykusi\xc5\xb3 d\xc4\x97l sistemos gedim\xc5\xb3. Po \xc5\xa1i\xc5\xb3 incident\xc5\xb3 jo pagrindin\xc4\x97s ginkluot\xc4\x97s, 240\xc2\xa0mm S-24 raketos, naudojimas buvo u\xc5\xbedraustas. Vietoje jos FAB-500 500\xc2\xa0kg, bendrosios paskirties-didelio sprogimo bomba, tapo pirmine ginkluote.\n_START_SECTION_\nSu-25K\n_START_PARAGRAPH_\nBazinis Su-25 modelis buvo naudotas kaip komercinis, eksportinis variantas, \xc5\xbeinomas kaip Su-25K (Komer\xc4\x8deskij). \xc5\xa0is modelis taip pat buvo gaminamas Gamykla 31 Tbilisyje. Su-25K skyr\xc4\x97si nuo Soviet\xc5\xb3 Oro Paj\xc4\x97g\xc5\xb3 modelio tam tikromis neesmin\xc4\x97mis dalimis, susijusiomis su vidaus \xc4\xafranga.\n_START_SECTION_\nSu-25UB\n_START_PARAGRAPH_\nSu-25UB mokomasis l\xc4\x97ktuvas (U\xc4\x8debno-Bojevoj) buvo sukurtas 1977 m. Pirmasis prototipas, pavadintas \xe2\x80\x9eT-8UB-1\xe2\x80\x9c, buvo pagamintas 1985\xc2\xa0m. liep\xc4\x85, o pirmasis skrydis atliktas Ulan Ud\xc4\x97s gamyklos aerodrome t\xc5\xb3 pa\xc4\x8di\xc5\xb3 met\xc5\xb3 rugpj\xc5\xab\xc4\x8dio 12 d. Jo numatyta paskirtis \xe2\x80\x93 mokyti ir testuoti Tarybini\xc5\xb3 oro paj\xc4\x97g\xc5\xb3 lak\xc5\xabnus ir besimokan\xc4\x8dius pilotus._NEWLINE_SU-25UB galimyb\xc4\x97s i\xc5\xa1 esm\xc4\x97s nesiskyr\xc4\x97 nuo bazinio modelio. \xc5\xa0io dvivie\xc4\x8dio modelio navigacijos, atakos, taikikl\xc5\xb3 ir ginkl\xc5\xb3 valdymo sistemos sudar\xc4\x97 s\xc4\x85lygas j\xc4\xaf naudoti tiek \xc4\xafprastiniams mokymams, tiek ginkl\xc5\xb3 mokymo misijose. 1986\xc2\xa0m. gale i\xc5\xa1 viso 25 Su-25UB l\xc4\x97ktuvai buvo pagaminti Ulan-Ud\xc4\x97s gamykloje, nepaisant to, kad nebuvo baigti modelio bandymai ir jis nebuvo oficialiai tinkamas naudoti Soviet\xc5\xb3 Oro Paj\xc4\x97goms.\n_START_SECTION_\nSu-25UBK\n_START_PARAGRAPH_\nNuo 1986 iki 1989 kartu su Su-25 Ulan Ud\xc4\x97s gamykla prad\xc4\x97jo gaminti vadinamuosius \xe2\x80\x9ekomercinius\xe2\x80\x9c Su-25UBK, siekiant juos eksportuoti \xc4\xaf \xc5\xa1alis, kurios pirko Su-25K (Su-25UBK tur\xc4\x97jo pana\xc5\xa1ias modifikacijas).\n_START_SECTION_\nSu-25UBM\n_START_PARAGRAPH_\nSu-25UBM yra dvivietis variantas, kuris gali b\xc5\xabti naudojamas kaip mokomasis l\xc4\x97ktuvas, bet taip pat ir atakoms, \xc5\xbevalgybai, taikiniui nurodyti ir oro kontrolei. Pirmas skrydis \xc4\xafvyko 2008\xc2\xa0m. gruod\xc5\xbeio 6 d., o patvirtinimas \xe2\x80\x93 2010\xc2\xa0m. gruod\xc4\xaf. \xc5\xa0\xc4\xaf model\xc4\xaf prad\xc4\x97ti naudoti Rusijos Oro Paj\xc4\x97gose planuojama v\xc4\x97liau._NEWLINE_\xc5\xa0is variantas turi \xe2\x80\x9ePhazotron NIIR Kopyo\xe2\x80\x9c radar\xc4\x85 ir \xe2\x80\x9eBars-2\xe2\x80\x9c \xc4\xafrang\xc4\x85. Manoma, kad Su-25UBM gali nuskristi 1,300\xc2\xa0km ir turi apsaug\xc4\x85 prie\xc5\xa1 infraraudon\xc5\xb3j\xc5\xb3 spinduli\xc5\xb3 raketas (IFSR), o tai yra minimalus reikalavimas \xc5\xa1i\xc5\xb3 dien\xc5\xb3 karo zonose, kur infraraudonosios raketos dominuoja.\n_START_SECTION_\nSu-25UTG\n_START_PARAGRAPH_\nSu-25UTG (U\xc4\x8debno-Trenirovo\xc4\x8dnys Gakom) yra Su-25UB variantas, sukurtas mokyti pilotus pakilti ir nut\xc5\xabpti ant l\xc4\x97ktuvne\xc5\xa1io denio. Pirmasis toks l\xc4\x97ktuvas buvo sukurtas 1988\xc2\xa0m. rugpj\xc5\xabt\xc4\xaf, i\xc5\xa1 viso pagaminta 10. Ma\xc5\xbedaug pus\xc4\x97 liko aktyv\xc5\xabs Rusijos tarnyboje, po 1991\xc2\xa0m. jie buvo paskirti \xc4\xaf vienintel\xc4\xaf Rusijos l\xc4\x97ktuvne\xc5\xa1\xc4\xaf Admirol\xc4\x85 Kuznecov\xc4\x85. Toks ma\xc5\xbeas l\xc4\x97ktuv\xc5\xb3 skai\xc4\x8dius nepatenkino Rusijos l\xc4\x97ktuvne\xc5\xa1i\xc5\xb3 oro grup\xc4\x97s, tad keli Su-25UB buvo paversti \xc4\xaf Su-25UTG. \xc5\xa0ie l\xc4\x97ktuvai buvo pa\xc5\xbeym\xc4\x97ti unikaliu numeriu Su-25UBP (U\xc4\x8debno-Bojevoj Palubnyj) \xe2\x80\x93 b\xc5\xabdvardis \xe2\x80\x9ePalubnyj\xe2\x80\x9c rei\xc5\xa1kia \xe2\x80\x9edeninis\xe2\x80\x9c. Tai parodo, kad \xc5\xa1ie l\xc4\x97ktuvai gali b\xc5\xabti naudojami laivyne. Apie 10 \xc5\xa1i\xc5\xb3 l\xc4\x97ktuv\xc5\xb3 naudojama Rusijos laivyne, 279-ajame j\xc5\xabr\xc5\xb3 aviacijos pulke.'